section_heading: Povijest
paragraph_text: Jugoton s vremenom potpisuje i prve licencne ugovore s diskografskim kućama "RCA", njemačkom tvrtkom "Polydor" i britanskom "Decca" i počinje s objavljivanjem svjetskih izdanja poput ploča Elvisa Presleya, ali kasnije i brojnih drugih izdanja raznih izvođača poput The Beatles, The Rolling Stones, Madonna, U2, David Bowie, Eurythmics, Kate Bush, Kraftwerk, Queen, Deep Purple, Pink Floyd, Iron Maiden i mnogih drugih.